text: চয়ন ইসলাম (জন্ম: ১৬ নভেম্বর ১৯৬১) বাংলাদেশের সিরাজগঞ্জ জেলার রাজনীতিবিদ যিনি তৎকালীন সিরাজগঞ্জ-৭ ও সিরাজগঞ্জ-৬ আসনের সাবেক সাংসদ।
  
  প্রাথমিক ও পারিবারিক জীবন 
  চয়ন ইসলাম ১৬ নভেম্বর ১৯৬১ সালে সিরাজগঞ্জ জেলার শাহজাদপুর উপজেলার চর নবীপুর গ্রামে জন্মগ্রহণ করেন। তিনি রবীন্দ্র ভারতী বিশ্ববিদ্যালয়ে লেখাপড়াকরেছেন। তার পিতা ড. মাজহারুল ইসলা রাজশাহী বিশ্ববিদ্যালয়ের সাবেক উপাচার্য ও বাংলা একাডেমির মহাপরিচালক হিসেবে দায়িত্ব পালন করেছেন। আওয়ামী লীগের  রাজনীতি করতেন। তার চাচা ড. আব্দুল খালেক আওয়ামী লীগের উপদেষ্টামণ্ডলীর সদস্য ও রাজশাহী বিশ্ববিদ্যালয়ে উপাচার্যের দায়িত্ব পালন করেছেন। বোন মেরিনা আক্তার কবিতা আওয়ামী লীগের কেন্দ্রীয় কমিটির সদস্য। স্ত্রী লিলি ইসলাম সংগীতশিল্পী। তিনি শান্তি নিকেতনের শিক্ষার্থী ছিলেন। রবীন্দ্র সংগীতে ডক্টরেট ডিগ্রিও অর্জন করেছেন তিনি।
  
  রাজনৈতিক জীবন 
  চয়ন ইসলাম ১৯৭৭ সালে শাহজাদপুর থানা আওয়ামী লীগের সাধারণ সম্পাদক ছিলেন। তিনি কেন্দ্রীয় যুবলীগের প্রেসিডিয়াম সদস্য হন। ১৯৯৮ সালে হাসিবুর রহমান স্বপন বিএনপি ছেড়ে আওয়ামী লীগে যোগদান করায় সিরাজগঞ্জ-৭ আসনটি শূন্য হয় তখন তিনি ১৯৯৮ সালের উপনির্বাচনে স্বতন্ত্র প্রার্থী হিসেবে প্রথমবারের মতো সংসদ সদস্য নির্বাচিত হন। এরপর ২০০৮ সালের নবম জাতীয় সংসদ নির্বাচনে সিরাজগঞ্জ-৬ আসনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
  
  তথ্যসূত্র 
  
  বিষয়শ্রেণী:১৯৬১-এ জন্ম
  বিষয়শ্রেণী:সিরাজগঞ্জ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:নবম জাতীয় সংসদ সদস্য
title: চয়ন ইসলাম